Mellon Collie and the Infinite Sadness

**Mellon Collie and the Infinite Sadness** on yhdysvaltalaisen alternative rock -yhtyeen The Smashing Pumpkinsin vuonna 1995 julkaistu kolmas studioalbumi. Se on yhtyeen kaupallisesti menestynein ja tunnetuin albumi. Levy on myynyt kotimaassaan 9,4 miljoonaa kappaletta ja sitä pidetään myös yhtenä 1990-luvun keskeisimmistä rock-albumeista. Albumi sisältää hitit "Tonight, Tonight", "Bullet with Butterfly Wings" ja "1979". Albumi on jaettu kahdelle levypuoliskolle nimillä *Dawn to Dusk* ja *Twilight to Starlight*, ja vinyyliversio pienempiin osiin nimillä *Dawn*, *Tea Time*, *Dusk*, *Twilight*, *Midnight* ja *Starlight*. *Starlight*-osio sisältää kappaleet "Infinite Sadness" ja "Tonite Reprise", jotka eivät sisälly CD-versioon. 

Yhtye sai monia Grammy-ehdokkuuksia vuonna 1997. Yhtye oli ehdolla mm. kategorioissa *Vuoden albumi*, *Vuoden levytys* ("1979"), *Paras vaihtoehtomusiikkiesitys* ja *Paras musiikkivideo* ("Tonight, Tonight"). The Smashing Pumpkins voitti Grammyn kategoriassa *Paras hard rock -esitys* kappaleella "Bullet with Butterfly Wings".

## Äänitys ja tuotanto
Corgan alkoi välittömästi kirjoittaa uusia kappaleita yhtyeen kolmannelle albumille 13-kuukautisen *[[Siamese Dream]]* -kiertueen jälkeen. Yhtye ajatteli tekevänsä tupla-albumin. Corgan kertoi yhtyeellä olleen lähes tarpeeksi materiaalia tehdäkseen *Siamese Dreamista* tupla-albumin, ja uudella albumilla yhtye halusi laittaa erilaista materiaalia luodakseen "leveämmän" albumin Corgan halusi yhtyeen tekevän albumin kuin se olisi yhtyeen viimeinen. Corgan kuvaili siinä vaiheessa albumia lehdistölle vastaavaksi kuin "*[[The Wall]]* X-sukupolvelle".

Yhtye päätti lopettaa työskentelyn Butch Vigin kanssa, joka oli tuottanut yhtyeen edelliset albumit, ja valitsi Floodin ja Alan Moulderin tuottajiksi. Corgan sanoi, "Ollakseni täysin rehellinen, mielestäni asiantila, jossa meistä oli tullut niin läheisiä Butchin kanssa, alkoi olla meidän haittanamme [. . .] Tunsin vain, että meidän piti patistaa itsemme normaaliin "Pumpkin äänitystapaan". En halunnut toistaa edellisiä töitämme." Huhtikuussa 1995, yhtye aloitti nauhoitussessiot harjoittelemalla, menemättä ensin studioon. Tällöin yhtye äänitti rankkarytmisiä kappaleita Floodin kanssa. Harjoittelun piti luoda karkea luonnos albumista, mutta siitä muodostuikin albumin perusta. Corgan kertoi, "Niin työskentely teki koko prosessista erittäin mielenkiintoisen – siitä ei tullut pitkäveteistä."

Yhtye aloitti studioäänitykset Alan Moulderin kanssa Chicago Recording Company -studiossa Chicagossa. Harjoitussessioiden kappaleita hiottiin, ja niihin lisättiin sampleja, käyttäen Power Macintosh 8100 Pro Toolsilla. Muut yhtyeen jäsenet saivat suuremman roolin albumin teossa, toisin kuin *Siamese Dreamin* teossa, jossa Corganin kerrottiin äänittäneen kaikki basso- ja kitaraosiot itse. 

Kun äänityssessiot loppuivat, yhtyeellä oli 57 valmista kappaletta. Näistä kappaleista valittiin 28 kappaletta, jotka julkaistiin albumilla. tosin yhdessä vaiheessa levy aiottiin julkaista 32 kappaleen kanssa. 

## Kappalelista

### 1 CD, ''Dawn to Dusk''
# "Mellon Collie and the Infinite Sadness"  – 2:52
# "Tonight, Tonight"  – 4:14
# "Jellybelly"  – 3:01
# "Zero"  – 2:41
# "Here Is No Why"  – 3:45
# "Bullet with Butterfly Wings"  – 4:18
# "To Forgive"  – 4:17
# "Fuck You (An Ode To No One)"  – 4:51
# "Love"  – 4:21
# "Cupid de Locke"  – 2:50
# "Galapogos"  – 4:47
# "Muzzle"  – 3:44
# "Porcelina of the Vast Oceans"  – 9:21
# "Take Me Down"  – 2:52

### 2 CD, ''Twilight to Starlight''
# "Where Boys Fear to Tread"  – 4:22
# "Bodies"  – 4:12
# "Thirty-Three"  – 4:10
# "In the Arms of Sleep"  – 4:12
# "1979"  – 4:25
# "Tales of a Scorched Earth"  – 3:46
# "Thru the Eyes of Ruby"  – 7:38
# "Stumbleine"  – 2:54
# "X.Y.U."  – 7:07
# "We Only Come Out at Night"  – 4:05
# "Beautiful"  – 4:18
# "Lily (My One and Only)"  – 3:31
# "By Starlight"  – 4:48
# "Farewell and Goodnight"  – 4:22

### Vinyyliversion bonuskappaleet

*"Tonite Reprise"
*"Infinite Sadness"

## Listasijoitukset

### Albumi

### Singlet

## Muusikot
* Billy Corgan - laulu, kitara, piano
* Jimmy Chamberlin - rummut, laulu
* James Iha - kitara, laulu
* D'Arcy Wretzky - basso, laulu

## Lähteet

## Aiheesta muualla
* Tommi Saarikoski: Mellon Collie and the Infinite Sadness. Desibeli.net 5.2.2013.